Liek obsahuje kombináciu dvoch liečiv, chinaprilu a hydrochlorotiazidu. Chinapril patrí do skupiny liekov, ktoré sú známe ako antihypertenzíva. Antihypertenzíva sú lieky, ktoré sa používajú na liečbu vysokého krvného tlaku. Dve liečivá v lieku vzájomne pôsobia na zníženie krvného tlaku. Navzájom pôsobia lepšie, než by každé z nich pôsobilo samostatne. Viac na adc.sk Použitie: Dávkovanie a dávkovacie schémy Pred podávaním lieku sa odporúča titrácia dávky jednotlivých zložiek. Zvyčajná udržiavacia dávka je 10 mg chinaprilu a 12,5 mg hydrochlorotiazidu je 1x denne ráno. Dávku možno zvyšovať v intervaloch minimálne 3 týždňov. Maximálna dávka je 20 mg chinaprilu a 25 mg hydrochlorotiazidu. Predošlá diuretická liečba Po podaní začiatočnej dávky fixnej kombinácie sa môže vyskytnúť symptomatická hypotenzia; viac náchylní sú pacienti so zníženým obsahom tekutín a/alebo solí v organizme následkom predošlej liečby diuretikami. U týchto pacientov sa odporúča prerušiť liečbu diuretikami 2 až 3 dni pred začatím liečby fixnou kombináciou. Porucha funkcie obličiek U pacientov s klírensom kreatinínu medzi 30 a 60 ml/min sa individuálne dávky jednotlivých komponentov majú titrovať s osobitnou starostlivosťou pred zmenou na fixnú kombináciu. Dávka fixnej kombinácie má byť najnižšia, aká je možná. Spôsob použitia Liek sa užíva ráno v pravidelných 24 hodinových odstupoch, nezávisle od jedla a zapije sa trochou tekutiny. Liečba je dlhodobá a nemala by sa prerušiť náhle. Pacient má dodržiavať aj neliekové opatrenia a mal by si pravidelne kontrolovať (a zapisovať) krvný tlak a tepovú frekvenciu. Tabletu možno vďaka deliacej ryhe rozdeliť na 2 polovice. Upozornenie Liek je kontraindikovaný v druhom a treťom trimestri tehotenstva. Použitie počas prvého trimestra sa neodporúča. Použitie lieku sa počas dojčenia neodporúča. Použitie u detí a dospievajúcich neodporúča, pretože účinnosť a bezpečnosť použitia u detí a dospievajúcich sa nestanovovali. ​U starších pacientov má byť dávka fixnej kombinácie čo najnižšia, aká je možná. ​U pacientov s poruchou funkcie obličiek (klírens kreatinínu 30-60 ml/min) má byť dávka fixnej kombinácie čo najnižšia, aká je možná. U pacientov so závažnou poruchou činnosti obličiek (klírens kreatinínu < 30 ml/min) je fixná kombinácia je kontraindikovaná. U pacientov s poruchou funkcie pečene sa má liek používať s opatrnosťou. Je kontraindikovaný u pacientov so závažnou poruchou funkcie pečene. Pri užívaní lieku sa môže menej často vyskytnúť fotosenzitívna reakcia. Pozorovalo sa tiež zvýšené riziko nemelanómovej rakoviny kože. V prípade vystavenia sa slnečnému žiareniu je potrbné používať primeranú ochranu. Počas užívania lieku nie je vhodné konzumovať alkoholické nápoje. Schopnosť venovať sa aktivitám, ako je obsluha strojov alebo vedenie vozidiel, môže byť narušená, najmä na začiatku liečby. Ďalšie osobitné upozornenia sú uvedené v SPC (časť 4.4).
Liečivá s účinkom na renín-angiotenzínový systém